Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 21

a) Jelek és kommunikáció a közlekedésben 6 óra Közlekedési jelek: lámpák, táblák, útburkolati jelek, rendőri karjelzések. A közlekedők jelzései egymás felé (formális és informális jelrendszerek). GPS, térkép, a jelek értelmezése. Menetrendek olvasása. Csoportos versenyfeladat: minél több közlekedési jelzést gyűjtése és lerajzolása. Saját tapasztalatok alapján prezentációra alkalmas méretű gondolattérkép készítése a közlekedők formális jelzéseiről (fehér bot, féklámpa, index stb.) és informális jeleiről (autóstop, kézjelek stb.). Autóstérkép és turistatérkép jelzéseinek olvasása irányok, égtájak kezelése térképen és lehetőség szerint GPS-en. Frontális bemutató és egyéni vagy kiscsoportos gyakorlás. MÁV, Volán és repülőjáratok menetrendjeinek jelrendszereit a tanulók kiscsoportban „fejtik” meg, majd adott paraméterekkel utat terveznek. (Az adottságoktól függően papír alapon, vagy/és internet segítségével.) Kezdeményezőképesség és vállalkozói kompetencia: kommunikációs képesség, a tapasztalatok értékelése, egyéni és csapatmunkában történő munkavégzés, függetlenség, kreativitás. Esztétikai-művészeti tudatosság és kifejezőképesség: a közízlés fejlődésének megértése, az esztétikum mindennapokban betöltött szerepének megértése, művészi önkifejezés.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes